pythainlp/thaigov-v2-corpus-22032023 huggingface dataset:
วันจันทร์ที่ 20 กันยายน 2564
รมว.เฮ้ง ส่งเลขา รับหนังสือร้องเรียนจากสหภาพแรงงานไทรอัมพ์และลูกจ้างบริษัทบริลเลียนท์
- -
เมื่อวันที่ 20 กันยายน 2564 นายสุชาติ ชมกลิ่น รัฐมนตรีว่าการกระทรวงแรงงาน มอบหมายให้นายสุเทพ ชิตยวงษ์ เลขานุการรัฐมนตรีว่าการกระทรวงแรงงาน เป็นประธานการประชุมหารือและรับมอบหนังสือจากตัวแทนสหภาพแรงงานไทรอัมพ์อินเตอร์เนชั่นเนลแห่งประเทศไทย พร้อมด้วยตัวแทนลูกจ้าง บริษัท บริลเลียนท์ อัลไลแอนซ์ ไทย โกลบอล จำกัด ติดตามความคืบหน้าเรื่องการนำเงินงบประมาณรายจ่ายงบกลาง รายการเงินสำรองเพื่อกรณีฉุกเฉินหรือจำเป็น มาจ่ายให้ลูกจ้างที่ถูกเลิกจ้าง ในเรื่องค่าจ้างแทนการบอกกล่าวล่วงหน้า ค่าชดเชย ค่าจ้างสำหรับวันหยุดพักผ่อนประจำปี โบนัสและเบี้ยขยัน เพื่อเป็นการบรรเทาความเดือดร้อน นั้น โดยมี นายวรรณรัตน์ ศรีสุขใส รองอธิบดีกรมสวัสดิการและคุ้มครองแรงงาน เข้าร่วมในครั้งนี้ด้วย ณ ห้องประชุมคณะกรรมการแรงงานสัมพันธ์ ชั้น 1 กรมสวัสดิการและคุ้มครองแรงงาน นายสุเทพ กล่าวว่า ท่านนายกรัฐมนตรีและรัฐมนตรีว่าการกระทรวงกลาโหม พล.อ.ประยุทธ์ จันทร์โอชา และกระทรวงแรงงานภายใต้การกำกับดูแลของ พล.อ.ประวิตร วงษ์สุวรรณ รองนายกรัฐมนตรี ได้ติดตามสถานการณ์ด้านแรงงานมาตลอด และมีความห่วงใยลูกจ้างที่ถูกเลิกจ้าง จึงสั่งการให้กระทรวงแรงงานดำเนินการติดตามช่วยเหลือลูกจ้างให้ได้รับสิทธิประโยชน์ความคุ้มครองตามกฎหมาย
นายสุเทพ กล่าวในวันนี้ท่านสุชาติ ชมกลิ่น รัฐมนตรีว่าการกระทรวงแรงงาน ได้มอบหมายให้ผมมาพบปะกับพี่น้องแรงงานและรับหนังสือข้อร้องเรียนด้วยตนเองในประเด็นต่าง ๆ ได้แก่ กรณีให้สิทธิการลาพิเศษเนื่องจากโควิด-19 ของสหภาพแรงงานทอสเท็มไทย มอบหมายให้กรมสวัสดิการและคุ้มครองแรงงานประสานกับทางจังหวัดเพื่อหาทางแก้ไข กรณีบริษัท บอดี้แฟชั่น (ประเทศไทย) จำกัด เรื่องขอให้ทบทวนการจ่ายเงินสงเคราะห์ลูกจ้าง ซึ่งจะหมดอายุความในวันที่ 29 ตุลาคมนี้ มอบหมายให้กรมสวัสดิการและคุ้มครองแรงงาน เข้าประชุมสรุปหารือกองทุนสงเคราะห์ลูกจ้างให้รวดเร็วที่สุด และสหภาพแรงงานไทรอัมพ์ เรื่องการของบกลางสำรองจ่ายให้กับลูกจ้างก่อน เบื้องต้นกรมสวัสดิการและคุ้มครองแรงงาน ได้ทำหนังสือยื่นไปที่สำนักงบประมาณ อยู่ระหว่างการตอบกลับ และทางศาลอาญาได้ออกหนังสือหมายจับแก่นายจ้างทั้ง 2 รายเรียบร้อยแล้ว
วันจันทร์ที่ 18 ตุลาคม 2564
​รมต.อนุชา ย้ำหน่วยงานรัฐต้องโปร่งใส ตรวจสอบได้ แนะปฏิบัติตามเกณฑ์มาตรฐานความโปร่งใสและตัวชี้วัดความโปร่งใส 6 ด้านอย่างเคร่งครัด
​รมต.อนุชา ย้ำหน่วยงานรัฐต้องโปร่งใส ตรวจสอบได้ แนะปฏิบัติตามเกณฑ์มาตรฐานความโปร่งใสและตัวชี้วัดความโปร่งใส 6 ด้านอย่างเคร่งครัด
วันนี้ (18 ต.ค.2564) ณ ห้องประชุม 108 อรรถไกวัลวที ชั้น 1 อาคารสำนักงานปลัดสำนักนายกรัฐมนตรี นายอนุชา นาคาศัย รัฐมนตรีประจําสํานักนายกรัฐมนตรี ในฐานะประธานกรรมการข้อมูลข่าวสารของราชการ เป็นประธานการประชุมคณะกรรมการข้อมูลข่าวสารของราชการ ครั้งที่ 2/2564 โดยมีนายชาญกฤช เดชวิทักษ์ ผู้ช่วยรัฐมนตรีประจำสำนักนายกรัฐมนตรี นายอนุรุทธิ์ นาคาศัย ที่ปรึกษารัฐมนตรีประจำสำนักนายกรัฐมนตรี นายมงคลชัย สมอุดร รองปลัดสำนักนายกรัฐมนตรี และคณะกรรมการเข้าร่วมการประชุมผ่านระบบการประชุมทางไกลผ่านจอภาพ (VDO Conference)
สําหรับการประชุมคณะกรรมการข้อมูลข่าวสารของราชการในวันนี้ คณะอนุกรรมการฯ ได้รายงาน ผลดําเนินการเรื่องร้องเรียนและเรื่องอุทธรณ์ พบว่า มีแนวโน้มสูงขึ้นมากกว่า 600 เรื่องต่อปี ซึ่งสาเหตุสําคัญมาจากเจ้าหน้าที่ของรัฐ ไม่ใช้ดุลพินิจในการพิจารณาคําขอข้อมูลข่าวสาร ดังนั้น คณะกรรมการฯ จึงให้ความเห็นชอบแก้ไขกฎกระทรวงให้เจ้าหน้าที่ของรัฐประเภทวิชาการ ระดับชํานาญงานที่เป็นหัวหน้า ระดับชํานาญการขึ้นไป ประเภทอํานวยและประเภทบริหาร โดยเจ้าหน้าที่ของรัฐประเภทอื่นก็สามารถเทียบเคียงได้ มีอํานาจในการพิจารณาการเปิดเผยข้อมูล ข่าวสาร ซึ่งจะทําให้การเข้าถึงข้อมูลข่าวสารได้อย่างครบถ้วน ถูกต้อง ทันการณ์ ตามนโยบายการเป็นรัฐบาลเปิด (Open Government) เพื่อให้ประชาชนสามารถนําข้อมูลข่าวสารไปสร้างมูลค่าเพิ่มต่อยอดได้
รัฐมนตรีประจำสำนักนายกรัฐมนตรี กล่าวว่า คณะรัฐมนตรีมีมติเมื่อวันที่ 27 เมษายน 2564 เห็นชอบให้หน่วยงานของรัฐปฏิบัติตามเกณฑ์มาตรฐานความโปร่งใสและตัวชี้วัดความโปร่งใสของหน่วยงานของรัฐตั้งแต่ปี 2564 เป็นต้นไป ซึ่งเกณฑ์ดังกล่าวมี 6 ด้าน ประกอบด้วย 1) การจัดหาพัสดุ 2) การให้บริการประชาชน 3) การบริหารงานของหน่วยงาน 4) การบริหารงบประมาณ 5) การบริหารงานบุคคล และ 6) การติดตามและประเมินผลการปฏิบัติงานของหน่วยงาน
รัฐมนตรีประจำสำนักนายกรัฐมนตรี เน้นย้ำให้ทุกหน่วยงานรัฐปฏิบัติตามเกณฑ์มาตรฐานความโปร่งใสและตัวชี้วัดความโปร่งใสอย่างเคร่งครัด และนําข้อมูลข่าวสารเผยแพร่ในศูนย์ข้อมูลข่าวสารอิเล็กทรอนิกส์ของหน่วยงาน ซึ่งการเปิดเผยข้อมูลข่าวสารของรัฐเป็นส่วนหนึ่งในการพัฒนาระบบราชการสู่การเป็นรัฐบาลดิจิทัล ตามแผน Big Rock การปฏิรูปประเทศ โดยข้อมูลข่าวสารของรัฐที่เปิดเผยประชาชนต้องสามารถนำไปใช้ประโยชน์ในการดำเนินชีวิตได้ เพื่ออำนวยความสะดวกให้กับประชาชน ทั้งนี้ ต้องมีความความโปร่งใส สามารถตรวจสอบได้
----------------------------------
วันพุธที่ 23 มิถุนายน 2564
รอง นรม. สุพัฒนพงษ์ฯ ชื่นชม JETRO ที่ช่วยส่งเสริมการลงทุนของญี่ปุ่นในไทยอย่างต่อเนื่อง รัฐบาลพร้อมรับฟังและสานต่อความร่วมมือด้านการลงทุนระหว่างกัน
รอง นรม. สุพัฒนพงษ์ฯ ชื่นชม JETRO ที่ช่วยส่งเสริมการลงทุนของญี่ปุ่นในไทยอย่างต่อเนื่อง รัฐบาลพร้อมรับฟังและสานต่อความร่วมมือด้านการลงทุนระหว่างกัน
วันนี้ (23 มิถุนายน 2564) เวลา 11.00 น. นายทาเคทานิ อัทสึชิ (Mr. TAKETANI Atsushi) ประธานองค์การส่งเสริมการค้าต่างประเทศของญี่ปุ่น (Japan External Trade Organization: JETRO) กรุงเทพฯ และคณะ เข้าเยี่ยมคารวะนายสุพัฒนพงษ์ พันธ์มีเชาว์ รองนายกรัฐมนตรีและรัฐมนตรีว่าการกระทรวงพลังงาน ผ่านระบบการประชุมทางไกล สรุปสาระสำคัญดังนี้
รองนายกรัฐมนตรีฯ ยินดีที่ได้พบกับประธาน JETRO อีกครั้ง พร้อมขอบคุณและชื่นชมการทำงานของ JETRO ที่ได้จัดทำรายงานสรุปผลการสำรวจแนวโน้มทางเศรษฐกิจของบริษัทร่วมทุนญี่ปุ่นในไทยมาอย่างต่อเนื่อง ซึ่งครั้งนี้เป็นการรายงานสรุปประจำครึ่งปีแรกของปี 2564 นับเป็นประโยชน์อย่างยิ่งต่อรัฐบาลที่จะนำผลสรุปดังกล่าวไปพิจารณานโยบายที่สอดคล้องกับการดำเนินธุรกิจของภาคเอกชนญี่ปุ่นในไทยต่อไป พร้อมยืนยันว่าจะสานต่อความร่วมมืออย่างรอบด้าน โดยเฉพาะด้านการค้าการลงทุนที่เน้นการใช้พลังงานสีเขียว (Green Energy) พลังงานหมุนเวียน (Renewable Energy) เพื่อลดผลกระทบต่อสิ่งแวดล้อมและสร้างความยั่งยืนให้กับอุตสาหกรรมในประเทศ
ประธาน JETRO กรุงเทพฯ กล่าวขอบคุณรัฐบาลไทยที่ให้ความร่วมมือและส่งเสริมการค้าการลงทุนของธุรกิจญี่ปุ่นมาโดยตลอด ซึ่งจากรายงานผลสำรวจฯ ได้สะท้อนภาพรวมของสภาพเศรษฐกิจในช่วงครึ่งปีแรกของปี 2564 จากค่าดัชนีแนวโน้มเศรษฐกิจ (Diffusion Index: DI) ว่า มีการปรับตัวเชิงบวกเพิ่มขึ้นจากปีก่อน นับเป็นสัญญาณที่ดีของการฟื้นตัวทางเศรษฐกิจไทยและเศรษฐกิจโลก โดยเฉพาะในภาคอุตสาหกรรมการผลิต ภาคเอกชนญี่ปุ่นยังยืนยันที่จะประกอบกิจการในไทยกว่า 66% แม้ได้รับผลกระทบจากสถานการณ์โควิด-19 รวมทั้งได้นำเสนอแนวทางการผลิตยานยนต์ไฟฟ้า (xEV) ของญี่ปุ่นในไทย ซึ่งไทยถือเป็นศูนย์กลางการผลิตอุตสาหกรรมยานยนต์ที่สำคัญอย่างยิ่งในเอเชียตะวันออกเฉียงใต้
ทั้งสองฝ่ายได้หารือและแลกเปลี่ยนความคิดเห็นในการพัฒนาความร่วมมือระหว่างกัน ได้แก่ ด้านการพัฒนาโครงสร้างพื้นฐาน การกำหนดสิทธิประโยชน์และภาษีอากร และการพัฒนาอุตสาหกรรมด้วยการใช้พลังงานสะอาด รองนายกรัฐมนตรีฯ ได้เน้นย้ำถึงแผนการส่งเสริมการลงทุนที่เป็นมิตรต่อสิ่งแวดล้อมให้สอดคล้องกับแผนพลังงานแห่งชาติ 2565 โดยจะทยอยปรับเปลี่ยนการใช้พลังงานทดแทนในแต่ละภาคส่วนอย่างค่อยเป็นค่อยไป ซึ่งทางประธาน JETRO กรุงเทพฯ เห็นพ้องและพร้อมจะให้ความร่วมมือในอนาคต นอกจากนี้ รองนายกรัฐมนตรีฯ ได้ยินดีที่ภาคเอกชนญี่ปุ่นสนใจที่จะผลิตยานยนต์ไฟฟ้า (xEV) ในไทย ทั้งประเภท HEV PHEV BEV FCEV และอื่น ๆ เพื่อนำร่องการใช้ยานยนต์พลังงานไฟฟ้าในประเทศ รวมทั้งเป็นฐานการผลิตในภูมิภาคต่อไป
วันพฤหัสบดีที่ 7 กรกฎาคม 2565
นายกรัฐมนตรี ตรวจราชการ จ.กำแพงเพชร
วันพุธที่ 7 กรกฎาคม 2565
ต่อจากนี้ไป ขอเชิญรับฟังไทยคู่ฟ้า ค่ะ
พลเอก ประยุทธ์ จันทร์โอชา นายกรัฐมนตรี ตรวจราชการ จ.กำแพงเพชร ในวันนี้(7ก.ค.65)เพื่อติดตามความคืบหน้าการเพิ่มความสามารถในการแข่งขันภาคเกษตรกรรมของโครงการขาณุวรลักษ
บุรีโมเดล ซึ่งภาครัฐและเอกชนในพื้นที่ร่วมกันส่งเสริมให้เกษตรกรปลูกข้าวพันธุ์ กข79 ข้าวพื้นนุ่มคุณภาพดีหุงขึ้นหม้อ ต้านทานโรค และให้ผลผลิตสูง ตรงกับความต้องการของตลาดโดยสร้างความเข้าใจลักษณะพันธุ์ข้าวแก่เกษตรกร สนับสนุนนวัตกรรมบริหารจัดการน้ำและแปลงนาการแปรรูปเพิ่มมูลค่า จนได้ใบรับรอง GAPตลอดจนประสานช่องทางตลาดในชุมชนและซุปเปอร์มาร์เก็ตเพื่อวางจำหน่าย พร้อมทั้งขยายผลสู่กลุ่มผักและผลไม้ GAP เพื่อให้ จ.กำแพงเพชรเติบโตเป็นแหล่งผลิตอาหารปลอดภัยสู่ครัวโลกในอนาคต
“สื่อสารภารกิจรัฐบาล” กับสำนักโฆษก สำนักเลขาธิการนายกรัฐมนตรี
วันเสาร์ที่ 16 เมษายน 2565
กรมทางหลวง สรุปการอำนวยความสะดวกปลอดภัยและการให้บริการประชาชน ช่วงเทศกาลสงกรานต์ 2565 ระหว่างวันที่ 10-15 เมษายน 2565
มียอดผู้ใช้บริการสะสม 6 วันจำนวน 58,510 ราย
ตามที่ กรมทางหลวง (ทล.) กระทรวงคมนาคม ได้เตรียมความพร้อมเพื่ออำนวยความสะดวกปลอดภัยในการเดินทางให้กับประชาชน ในช่วงวันหยุดช่วงเทศกาลสงกรานต์ระหว่างวันที่ 10 - 18 เมษายน 2565 ซึ่งเป็นช่วงที่มีประชาชนจำนวนมากเดินทางกลับภูมิลำเนาและท่องเที่ยวโดย ทล. ได้จัดตั้งจุดให้บริการทั่วไทย 423 แห่ง แบ่งเป็นจุดให้บริการทั่วไทย ซึ่งดำเนินการโดย โดยแขวงทางหลวงกองทางหลวงพิเศษระหว่างเมืองบูรณาการร่วมกับหน่วยงานต่าง ๆ ทั้ง 147 แห่ง จุดให้บริการตำรวจทางหลวง จำนวน 201 แห่ง และจุดให้บริการสถานีตรวจสอบน้ำหนักและพักรถบรรทุก จำนวน 75 แห่ง ห้องน้ำบริการประชาชนภายในพื้นที่หมวดทางหลวงทั่วประเทศ จำนวน 581 แห่ง ซึ่งภายในจุดบริการทั่วไทยจะมีเจ้าหน้าที่พร้อมให้บริการประชาชนผู้ใช้ทางตลอด 24 ชั่วโมง ได้แก่ การให้ข้อมูลเส้นทาง แนะนำเส้นทางเลือก บริการน้ำดื่ม แอลกอฮอล์เจลล้างมือ และหน้ากากอนามัย เพื่อป้องกันและควบคุมการแพร่ระบาดของโรคติดเชื้อไวรัส COVID-19 พร้อมทั้งได้จัดเตรียมห้องน้ำสะอาดบริการประชาชน จำนวน 581 แห่ง ในพื้นที่หมวดทางหลวงทั่วประเทศ ตามนโยบายของ นายศักดิ์สยาม ชิดชอบ รัฐมนตรีว่าการกระทรวงคมนาคม ที่เน้นย้ำให้ทุกหน่วยงานในสังกัดกระทรวงฯ ดูแลประชาชนให้ได้รับความสะดวกปลอดภัยในการเดินทางเป็นพิเศษ
ทั้งนี้ ในช่วงที่ผ่านมาระหว่างวันที่ 10 - 15 เมษายน 2565 ทล. ได้จัดเจ้าหน้าที่ปฎิบัติงานอำนวยความสะดวกให้กับประชาชนตามจุดต่าง ๆ ทั่วประเทศ จำนวน 13,117 คน โดยมียอดผู้ใช้บริการสะสมรวม 6 วัน แบ่งเป็น
-ผู้ใช้บริการทั้งหมด 58,510 ราย จากยอดผู้ใช้บริการศูนย์อำนวยการ สำนักงานทางหลวง ผู้ใช้บริการศูนย์ปฏิบัติการ แขวงทางหลวง/แขวงทางหลวงพิเศษระหว่างเมือง ผู้ใช้บริการจุดพักรถโดยสาร (Rest Area) และผู้ใช้บริการจุดให้บริการทั่วประเทศ
- จุดให้บริการทั่วไทยจำนวน จำนวน 46,546 ราย
- จุดพักรถโดยสาร (Rest Area) จำนวน 11,676 ราย
-จุดบริการห้องน้ำ จำนวน 87,130 ครั้ง
-รถบริการช่วยเหลือฉุกเฉิน จำนวน 1,443 ครั้ง ได้แก่ การซ่อมรถเบื้องต้น แบตเตอรี่หมด ปละน้ำมันหมด โดยเน้นให้บริการต่อประชาชนผู้ใช้ทางในเส้นทางสายหลักและครอบคลุมพื้นที่ในความรับผิดชอบของหมวดทางหลวงและแจ้งผ่านสายด่วนกรมทางหลวง 1586 และศูนย์ประสานงานของแขวงทางหลวงทั่วประเทศ
นอกจากนี้ ในด้านการบริหารจัดการสัญญาณไฟจราจรจำนวน 113 แห่ง 16 สายทาง ปิดจุดทางแยก 80 แห่ง 26 สายทาง ปิดจุดกลับรถ 234 แห่ง 47 สายทาง รวมทั้งบริหารจัดการทางเข้า ออก บริเวณสถานีบริการน้ำมัน จำนวน 24 จังหวัด 69 แห่ง โดยเปิดช่องทางพิเศษทางสายหลักจำนวน 4 สายทางหลัก ทล.1 ทล.2 ทล.32 และ ทล.348 จำนวน 126 ครั้ง เพื่อความคล่องตัวในการใช้รถใช้ถนนและช่วยป้องกันอุบัติเหตุบนทางหลวง
ทล. พร้อมดูแลด้านความปลอดภัยการเดินทางของประชาชนเป็นพิเศษเพื่อลดการสูญเสียทั้งชีวิตและทรัพย์สิน อย่างไรก็ตาม ขอความร่วมมือผู้ใช้ทางขับขี่ด้วยความระมัดระวังปฏิบัติตามกฎจราจร วางแผนการเดินทางล่วงหน้า เตรียมร่างกายให้พร้อม
หากประชาชนต้องการสอบถามข้อมูลการเดินทางเพิ่มเติมหรือแจ้งเหตุด่วนเหตุร้ายระหว่างเดินทางสามารถติดต่อได้ที่ สายด่วนกรมทางหลวง 1586 มอเตอร์เวย์ 1586 กด 7 (โทรฟรีทุกเครือข่ายตลอด 24 ชั่วโมง) และตำรวจทางหลวง 1193 หากต้องการขอความช่วยเหลือเมื่อเกิดอุบัติเหตุหรือรถเสียสามารถสแกน QR Code หรือแอดไลน์ Line: @1586 กรมทางหลวงพร้อมให้ความช่วยเหลือ 24 ชั่วโมง
วันพุธที่ 1 กันยายน 2564
กรมทางหลวงชนบท บรรเทาความเดือดร้อนให้กับประชาชน ระดมกำลังเจ้าหน้าที่ติดตั้งสะพานเบลีย์ บนถนนสาย ตก.4014 จังหวัดตาก หลังได้รับผลกระทบจากอุทกภัย คาดแล้วเสร็จ 3 กันยายนนี้
กรมทางหลวงชนบท (ทช.) กระทรวงคมนาคม โดยสำนักงานทางหลวงชนบทที่ 8 (นครสวรรค์) และแขวงทางหลวงชนบทตาก นำกำลังเจ้าหน้าที่พร้อมเครื่องจักร เร่งประกอบและติดตั้งสะพานเบลีย์ ซึ่งคาดว่าจะดำเนินการแล้วเสร็จ ภายในวันที่ 3 กันยายน 2564 นี้
กรมทางหลวงชนบท (ทช.) กระทรวงคมนาคม​ โดยสำนักบำรุงทาง รายงานสถานการณ์ถนนทางหลวงชนบทที่ได้รับผลกระทบจากร่องมรสุมพาดผ่านภาคเหนือตอนล่าง ในขณะนี้ (1 ก.ย.64 เวลา 08.30 น.) ว่ามีถนน ทช.​ ที่ประสบอุทกภัย ไม่สามารถสัญจรผ่านได้ 1 สายทาง คือ ถนนทางหลวงชนบทสาย ตก.4014 แยกทางหลวงแผ่นดินหมายเลข 1090 - บ้านพบพระเหนือ อำเภอแม่สอด อำเภอพบพระ จังหวัดตาก ช่วง กม.​ ที่ 10+697 -​ 10+727 ซึ่งมีสะพานคอนกรีตเสริมเหล็กเกิดการทรุดตัว เนื่องจากมีฝนตกหนักในพื้นที่อย่างต่อเนื่องและเกิดน้ำป่าไหลหลากกัดเซาะตอม่อของสะพาน ซึ่งขณะนี้สำนักงานทางหลวงชนบทที่ 8 (นครสวรรค์) และแขวงทางหลวงชนบทตาก นำกำลังเจ้าหน้าที่พร้อมเครื่องจักร เร่งประกอบและติดตั้งสะพานเบลีย์ ซึ่งคาดว่าจะดำเนินการแล้วเสร็จ ภายในวันที่ 3 กันยายน 2564 นี้ เพื่อบรรเทาความเดือดร้อนให้ประชาชนสามารถสัญจรผ่านได้ชั่วคราว ตามนโยบายของนายศักดิ์สยาม ชิดชอบ รัฐมนตรีว่าการกระทรวงคมนาคม และนายปฐม เฉลยวาเรศ อธิบดีกรมทางหลวงชนบท ที่ได้สั่งการให้หน่วยงานในพื้นที่บริหารจัดการเส้นทางและให้รีบนำเครื่องมือเครื่องจักรเข้าดำเนินการทันที เพื่อให้ประชาชนสามารถสัญจรผ่านได้อย่างปลอดภัย
ทั้งนี้ ทช. จะเร่งดำเนินการให้เข้าสู่ภาวะปกติ และจะประชาสัมพันธ์ให้ประชาชนรับทราบต่อไป ขออภัยในความไม่สะดวกไว้ ณ ที่นี้ด้วย ประชาชนสามารถสอบถามหรือแจ้งเหตุอุทกภัยได้ที่สายด่วนกรมทางหลวงชนบท 1146
วันศุกร์ที่ 31 ธันวาคม 2564
รวมเบอร์ฉุกเฉิน...เตรียมไว้ช่วงหยุดยาว
.....
รวมเบอร์ฉุกเฉิน...เตรียมไว้ช่วงหยุดยาว
ไม่ว่าจะอยู่บ้านหรือเดินทาง ขอให้ใช้ชีวิตด้วยความไม่ประมาทนะครับ
#ไทยคู่ฟ้า#รวมไทยสร้างชาติ
-------------------
วันศุกร์ที่ 22 ตุลาคม 2564
ไทย-อินโด-มาเลย์ ขับเคลื่อนความร่วมมือเศรษฐกิจสามฝ่าย (IMT-GT) เชื่อมโยงคมนาคมคาบสมุทรมลายู เล็งดึงจีน/อินดียร่วมพัฒนา
ไทย-อินโด-มาเลย์ ขับเคลื่อนความร่วมมือเศรษฐกิจสามฝ่าย (IMT-GT) เชื่อมโยงคมนาคมคาบสมุทรมลายู เล็งดึงจีน/อินดียร่วมพัฒนา
วันที่ 22 ตุลาคม 2564 นางสาวรัชดา ธนาดิเรก รองโฆษกประจำสำนักนายกรัฐมนตรี เปิดเผยความคืบหน้าความร่วมมือเศรษฐกิจสามฝ่ายอินโดนีเซีย-มาเลเซีย-ไทย (Indonesia-Malaysia-Thailand Growth Triangle:IMT-GT) ซึ่งประกอบด้วยการโครงการสำคัญ อาทิ 1)กรอบความร่วมมือ ด้านการศุลกากร การตรวจคนเข้าเมือง และการตรวจโรคพืชและสัตว์ เพื่ออำนวยความสะดวกในการเคลื่อนย้ายข้ามพรมแดนของสินค้าและบุคคล 2) โครงการฐานข้อมูลตลาดแรงงาน 3) โครงการพาณิชย์อิเล็กทรอนิกส์ ส่วนโครงการเชื่อมโยงทางกายภาพในอนุภูมิภาคมูลค่ารวม 3.9 หมื่นล้านดอลลาร์สหรัฐ ปัจจุบันมีโครงการที่ดำเนินการแล้วเสร็จ14 โครงการ ในส่วนของประเทศไทย ได้แก่โครงการขยายท่าอากาศยานนานาชาติหาดใหญ่ระยะสั้น จังหวัดสงขลา และที่อยู่ระหว่างดำเนินการ เช่น โครงการภูเก็ตเมืองอัจฉริยะ การก่อสร้างท่าอากาศยานสุราษฎร์ธานีและนราธิวาส ส่วนโครงการใหม่ ได้แก่ ความเชื่อมโยงทางรางระหว่างไทยสู่มาเลเซีย (สุไหงโกลก-รันเตาปันยัง-ตุมปัต) ขณะที่อินโดนีเซีย กำลังพัฒนาสถานที่ท่องเที่ยวของสุมาตราเหนือ ท่าเรือและนิคมอุตสาหกรรมเรียว มาเลเซียเสนอโครงการสำคัญ เช่น การพัฒนาพื้นที่หาดต็อกบาหลี เมืองสีเขียวโกตาบารู การก่อสร้างสนามบินโกตาบารู
มากไปกว่านั้น IMT-GT ยังตกลงที่จะร่วมมือกันในการปกป้องอุทยานโลก โดยมีการลงนามความเข้าใจระหว่างอุทยานธรณีโลกลังกาวี (มาเลเซีย) อุทยานธรณีโลกสตูล (ไทย) และอุทยานธรณีโลกทะเลสาบโตบา (อินโดนีเซีย) เพื่อส่งเสริมความร่วมมือและแลกเปลี่ยนประสบการณ์ที่ดีในการปกป้องมรดกธรณีและการพัฒนาอุทยานธรณี สำหรับการขับเคลื่อนระยะต่อไป จะขยายแผนดำเนินงานให้ครอบคลุมทั้งคาบสมุทรมลายู รวมทั้ง พิจารณารับสาธารณรัฐประชาชนจีนและสาธารณรัฐอินเดียในการเป็นหุ้นส่วนการพัฒนาของแผนงาน IMT-GT สนับสนุนความร่วมมือเพื่อฟื้นฟูอุตสาหกรรมการท่องเที่ยวซึ่งได้รับผลกระทบอย่างรุนแรงจาก โควิด-19 โดยมีโครงการภูเก็ตแซนด์บ็อกซ์ของไทยเป็นต้นแบบ
-------------------
วันจันทร์ที่ 25 ตุลาคม 2564
​PM to attend 38th and 39th ASEAN Summit and other related summits
​PM to attend 38th and 39th ASEAN Summit and other related summits
Government Spokesperson Thanakorn Wangboonkongchana disclosed that Prime Minister and Defense Minister Gen. Prayut Chan-o-cha is scheduled to attend the 38th and 39th ASEAN Summit and other related summits via a videoconference during October 26-28, 2021 at Bhakdi Bodin Building, Government House.
The 38th and 39th ASEAN Summit and other related summits will be chaired by Brunei Darussalam under the overarching theme “We care, We prepare, We prosper”, as this year is a challenging year in various dimensions, both the spread of COVID-19, geopolitical volatility, and the region’s situation, particularly the Myanmar situation.
His Majesty Sultan Haji Hassanal Bolkiah of Brunei Darussalam will chair the summits, which will be attended by leaders or representatives of the ASEAN member states, ASEAN Secretary General, and leaders of dialogue partners, i.e., China, Republic of Korea, Japan, USA, Australia, India, Russia, and New Zealand. Director-Generals of the World Health Organization and World Trade Organizations have also been invited to attend the 16th East Asia Summit (EAS) to brief on the COVID-19 mitigation and cooperation promotion in response to future crises.
The Prime Minister will attend the following 12 meetings under the ASEAN framework:
Tuesday, October 26, 2021
08.00 The 38th ASEAN Summit
10.00 The 39th ASEAN Summit
12.30 The 22nd ASEAN-Republic of Korea Summit
14.00 The 24th ASEAN-China Summit
20.00 The 9th ASEAN-U.S. Summit
Wednesday, October 27, 2021
09.30 The 24th ASEAN-Japan Summit
11.30 The 1st ASEAN-Australia Summit
14.00 The 24th ASEAN Plus Three Summit
18.00 The 16th East Asia Summit
Thursday, October 28, 2021
10.15 13th Indonesia-Malaysia-Thailand Growth Triangle (IMT-GT) Summit
12.30 The 18th ASEAN-India Summit
14.00 The 4th ASEAN-Russia Summit
15.30 Closing and Handing Over Ceremony of ASEAN Chairmanship
The Prime Minister will put forward key agendas at the 38th and 39th ASEAN Summit and other related summits, i.e., 1) Responding to the spread and impact of COVID-19 which is the key agenda of virtually every meeting framework. Thailand will express support, under the ASEAN and ASEAN & Dialogue Partners frameworks, on the inclusive response to the spread and impact of COVID-19; 2) Rehabilitating and strengthening a sustainable post-COVID-19 future in parallel with the application of BCG economic model to create balance of all things for economic and social recovery and development in the “Next Normal” era; and 3) Maintaining peace and security in the region to cope with the geopolitical volatility.
The Prime Minister will also adopt 25 outcome documents at the 38th and 39th ASEAN Summit and other related summits. Brunei Darussalam will hand over ASEAN chairmanship to Cambodia for the year 2022.
วันอาทิตย์ที่ 20 กุมภาพันธ์ 2565
โฆษกรัฐบาล เผย "นายกฯ" ยืนยันรัฐบาลเตรียมมาตรการรองรับทุกระดับการแพร่ระบาดไว้แล้ว ขอประชาชน เน้นป้องกันเฝ้าระวังตนเองสูงสุด
โฆษกรัฐบาล เผย "นายกฯ" ยืนยันรัฐบาลเตรียมมาตรการรองรับทุกระดับการแพร่ระบาดไว้แล้ว   ขอประชาชน เน้นป้องกันเฝ้าระวังตนเองสูงสุด  สำหรับผู้ติดเชื้อกลุ่มสีเขียวขอความร่วมมือเข้าระบบการดูแลที่บ้านหรือชุมชน
วันที่ 19 กุมภาพันธ์ 2565 นายธนกร วังบุญคงชนะ โฆษกประจำสำนักนายกรัฐมนตรี เผย พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหมมีความห่วงใยพี่น้องประชาชทั้งนี้สถานการณ์การระบาดของสายพันธุ์โอมิครอนส่งผลให้จำนวนผู้ติดเชื้อพุ่งสูงขึ้นเป็นจำนวนมากในขณะนี้ ยืนยันรัฐบาลได้เตรียมมาตรการรองรับทุกระดับการระบาดไว้แล้ว ทั้งความพร้อมด้านโรงพยาบาล สถานที่รักษา ยา และเวชภัณฑ์ต่าง ๆ ขอประชาชนและสถานประกอบการ เน้นการป้องกันเฝ้าระวังตนเองสูงสุด ต้องสวมหน้ากากอนามัย ล้างมือ และเว้นระยะห่าง ที่สำคัญต้องได้รับวัคซีนเข็มกระตุ้น เพื่อเสริมภูมิคุ้มกัน และเพื่อป้องกันการเจ็บป่วยรุนแรงและเสียชีวิต ขณะเดียวกัน รัฐบาลขอความร่วมมือประชาชน หากติดเชื้อเป็นกลุ่มอาการสีเขียว คือ ไม่มีอาการหรืออาการเล็กน้อย ขอให้เข้าระบบการดูแลที่บ้านหรือชุมชน (HI/CI First) จะทำให้เตียงในโรงพยาบาลมีเพียงพอรองรับผู้ติดเชื้อที่จำเป็นต้องใช้เตียงในโรงพยาบาล และสำรองเตียงสำหรับกลุ่มเสี่ยง
นายธนกร กล่าวเพิ่มเติมว่า ขอให้ประชาชนที่มีอาการป่วยเพียงเล็กน้อย หรือมีประวัติสัมผัสผู้ติดเชื้อ รีบตรวจหาเชื้อด้วยชุดตรวจ ATK ด้วยตนเอง หากพบว่าผลตรวจเป็นบวกให้ลงทะเบียนเข้าสู่ระบบการรักษา โทรหาผู้ให้บริการด้านการดูแลสุขภาพหรือสายด่วนโควิด-19 เพื่อหาสถานที่และเวลาเพื่อรับการตรวจ ขณะที่กักตัว อย่าออกไปข้างนอกหรือสถานที่สาธารณะ รักษาระยะห่างจากผู้อื่นอย่างน้อย 1 เมตร แม้จะเป็นสมาชิกในครอบครัว สวมหน้ากากอนามัยเพื่อป้องกันการแพร่เชื้อสู่ผู้อื่น
สำหรับสถานการณ์การแพร่ระบาดของโควิด-19 วันนี้ พบผู้ติดเชื้อโควิด-19 รายใหม่ 18,885 ราย ซึ่งเป็นยอดสูงที่สุดของปี 2565 จำแนกเป็น ผู้ติดเชื้อในประเทศ 18,661 ราย และผู้ป่วยมาจากต่างประเทศ 224 ราย ผู้เสียชีวิตเพิ่มขึ้น 29 ราย ผู้ที่กำลังรักษาตัว 157,499 ราย และมียอดผู้ที่หายป่วยกลับบ้านแล้ว 10,946 ราย ทำให้มียอดผู้ป่วยยืนยันสะสมตั้งแต่ 1 ม.ค. 65 จำนวน 469,927 ราย จำนวนผู้ที่หายป่วยสะสมจำนวน 344,775 ราย ขณะที่รายงานภาพรวมการฉีดวัคซีนโควิด-19 สรุปจำนวนผู้ที่ได้รับได้รับวัคซีนสะสม ตั้งแต่ 28 ก.พ. 2564 - 17 ก.พ. 2565 รวม 121,035,637 โดส ใน 77 จังหวัด แบ่งเป็นผู้ได้รับวัคซีนเข็มที่ 1 สะสม 52,985,894 โดส ผู้ได้รับวัคซีนเข็มที่ 2 สะสม 49,362,891 โดส ผู้ได้รับวัคซีนเข็มที่ 3 สะสม 17,274,877 โดส และผู้ได้รับวัคซีนเข็มที่ 4 สะสม 1,411,975 โดส
วันจันทร์ที่ 16 สิงหาคม 2564
SME D Bank หารือสมาคมต่างๆ หนุนเอสเอ็มอีร้านอาหาร โรงแรม ได้รับสินเชื่อดอกเบี้ย 1% ชี้มิติใหม่พิจารณาจากหลักฐานชำระภาษีช่วยเข้าถึงง่าย ดันยอดแจ้งความประสงค์กู้ทะลุพันราย
SME D Bankในฐานะหน่วยร่วมของ สสว. ดำเนินการสินเชื่อ “โครงการสนับสนุน SMEs รายย่อย”วงเงินรวม 1,200 ล้านบาทได้จัดประชุมผ่านระบบออนไลน์กับผู้แทนและสมาชิกจากสมาคมสนับสนุนเอสเอ็มอีต่างๆ
นางสาวนารถนารี รัฐปัตย์ กรรมการผู้จัดการ ธนาคารพัฒนาวิสาหกิจขนาดกลางและขนาดย่อมแห่งประเทศไทย (ธพว.) หรือ SME D Bank เผยว่า SME D Bankในฐานะหน่วยร่วมของสำนักงานส่งเสริมวิสาหกิจขนาดกลางและขนาดย่อม (สสว.) ดำเนินการสินเชื่อ “โครงการสนับสนุน SMEs รายย่อย”วงเงินรวม 1,200 ล้านบาทได้จัดประชุมผ่านระบบออนไลน์กับผู้แทนและสมาชิกจากสมาคมสนับสนุนเอสเอ็มอีต่างๆ ได้แก่สมาพันธ์เอสเอ็มอีไทย สมาคมภัตตาคารไทย สมาคมผู้ประกอบการร้านอาหาร และสมาคมผู้ค้าปลีกไทย เพื่อแนะนำพร้อมเชิญชวนผู้ประกอบการในกลุ่มเป้าหมายที่เป็นสมาชิกของแต่ละสมาคมเข้าถึง“โครงการสนับสนุน SMEs รายย่อย”ซึ่งมีความพิเศษเป็นสินเชื่ออัตราดอกเบี้ยต่ำเพียง1%ต่อปี ผ่อนนานสูงสุด 7 ปี ปลอดชำระคืนเงินต้นสูงสุดไม่เกิน 1 ปีและที่สำคัญใช้กระบวนการพิจารณารูปแบบใหม่โดยดูจากหลักฐานการเสียภาษีในปี 2563 หรือ 2562 ที่ผ่านมา ทำให้ผู้ประกอบการเอสเอ็มอีกลุ่มเป้าหมายเข้าถึงแหล่งทุนได้ง่าย และรวดเร็ว
สำหรับผู้ประกอบการกลุ่มเป้าหมายในโครงการดังกล่าว ได้แก่ ผู้ประกอบการธุรกิจโรงแรม ห้องพัก เกสต์เฮ้าส์และธุรกิจสปาที่ตั้งอยู่ในโรงแรม ห้องพัก เกสต์เฮาส์ ใน 10 จังหวัด พื้นที่นำร่องเปิดการท่องเที่ยว รวมถึง กลุ่มธุรกิจภัตตาคาร ร้านอาหาร ใน 29 จังหวัด พื้นที่ควบคุมสูงสุดและเข้มงวดเปิดรับแจ้งความประสงค์ในรูปแบบมาก่อนมีสิทธิ์ก่อน (First Come First Serve) และปิดรับแจ้งความประสงค์เมื่อเต็มวงเงิน
ทั้งนี้ ความคืบหน้าการดำเนินโครงการ แม้จะพึ่งเริ่มเปิดโครงการ แต่ด้วยกระบวนการพิจารณารูปแบบใหม่ ทำให้ได้รับความสนใจจากผู้ประกอบการเป้าหมายแจ้งความประสงค์ขอกู้มาแล้วมากกว่า 1,000ราย วงเงินมากกว่า 300ล้านบาทคงเหลือวงเงินประมาณ 800 ล้านบาท ดังนั้น ขอเชิญชวนผู้ประกอบการเอสเอ็มอีกลุ่มเป้าหมายที่สนใจ รีบดำเนินการแจ้งความประสงค์โดยเร็ว ผ่านช่องทางออนไลน์ต่างๆ ได้แก่ สแกน QR Code ในโปสเตอร์ประชาสัมพันธ์ หรือคลิก https://qrgo.page.link/VF6Ka รวมถึง เว็บไซต์ของ SME D Bank , Line OA : SME Development Bank และแอปพลิเคชั่น : SME D Bank สอบถามข้อมูลเพิ่มเติมCall Center 1357
วันพุธที่ 13 ตุลาคม 2564
รมช.นิพนธ์ สั่งการให้ กปน. ช่วยบรรเทาความเดือดร้อนเรื่องน้ำบาดาลขุ่นให้ประชาชนในพื้นที่ อบต.บางเพรียง จ. สมุทรปราการ
รมช.นิพนธ์ สั่งการให้ กปน. ช่วยบรรเทาความเดือดร้อนเรื่องน้ำบาดาลขุ่นให้ประชาชนในพื้นที่ อบต.บางเพรียง จ. สมุทรปราการ มีน้ำประปาสะอาดปลอดภัยใช้โดยเร่งด่วน
นายนิพนธ์ บุญญามณี รัฐมนตรีช่วยว่าการกระทรวงมหาดไทย สั่งการให้ การประปานครหลวง (กปน.) เร่งดำเนินการช่วยเหลือพี่น้องประชาชนกว่า 80 ครัวเรือนในพื้นที่ชุมชนริมคลองบางเหี้ย ต.บางเพรียง อ.บางบ่อ จ.สมุทรปราการ ที่ได้รับความเดือดร้อนจากปัญหาน้ำบาดาลขุ่น ให้มีน้ำประปาสะอาดปลอดภัยใช้อุปโภคบริโภคอย่างทั่วถึงและยั่งยืน ตามนโยบายบำบัดทุกข์ บำรุงสุข ของกระทรวงมหาดไทย โดยเร่งด่วน
วันพฤหัสบดีที่ 24 มีนาคม 2565
โฆษกรัฐบาล เผย “นายกฯ” ชื่นชมความสำเร็จนักบิดไทย “สมเกียรติ จันทรา” สร้างประวัติศาสตร์คว้าแชมป์ Moto2 รายการ Indonesian Grand Prix
โฆษกรัฐบาล เผย “นายกฯ” ชื่นชมความสำเร็จนักบิดไทย “สมเกียรติ จันทรา” สร้างประวัติศาสตร์คว้าแชมป์ Moto2 รายการ Indonesian Grand Prix
วันที่ 24มีนาคม 2565 นายธนกร วังบุญคงชนะ โฆษกประจำสำนักนายกรัฐมนตรี เปิดเผยว่า พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม แสดงความยินดีกับนายสมเกียรติ จันทรา หรือ “คิงคองก้อง” ที่คว้าชัยชนะในการแข่งขันจักรยานยนต์ทางเรียบชิงแชมป์โลก โมโตจีพี (MotoGP) รุ่นโมโตทู (Moto2) ฤดูกาล 2022 สนามที่ 2 รายการอินโดนีเซียน กรังด์ปรีซ์ (Indonesian Grand Prix) ซึ่งจัดขึ้นที่สนามแข่งเปอร์ตามินา มันดาลิกา เซอร์กิต ประเทศอินโดนีเซีย เมื่อช่วงบ่ายวันที่ 20 มีนาคม 2565 ที่ผ่านมา สร้างประวัติศาสตร์เป็นคนไทยคนแรกที่คว้าชัยชนะและได้ยืนบนโพเดียมสูงสุดในการแข่งขันระดับเวิลด์กรังด์ปรีซ์ และถือเป็นนักกีฬาจากภูมิภาคเอเชียตะวันออกเฉียงใต้คนแรกที่คว้าแชมป์ในรุ่นโมโตทูได้สำเร็จอีกด้วย สร้างชื่อเสียงและความภาคภูมิใจให้กับประเทศไทยในระดับโลก
โดยนายสมเกียรติ จันทรา ภายใต้รถแข่งหมายเลข 35 จากอิเดมิตสึ ฮอนด้า ทีม เอเชีย ออกตัวจากกริดที่ 4 ทำผลงานยอดเยี่ยม ขึ้นนำตั้งแต่โค้งแรก และเข้าเส้นชัยเป็นคันแรกด้วยเวลา 25 นาที 40.876 วินาที ทิ้งห่างอันดับ 2 ถึง 3.230 วินาที โดยการคว้าแชมป์ในสนามนี้ทำให้นายสมเกียรติ จันทรา เก็บคะแนนไป 25 คะแนนเต็ม ขยับขึ้นเป็นอันดับ 4 ของตารางคะแนนนักแข่ง และมีกำหนดแข่งขันสนามต่อไปในการแข่งขันจักรยานยนต์ทางเรียบชิงแชมป์โลก โมโตจีพี รุ่นโมโตทู สนามที่ 3 รายการอาร์เจนไตน์ กรังด์ปรีซ์ (Argentine Grand Prix) ประเทศอาร์เจนตินา ในวันที่ 31 มีนาคม - 3 เมษายน 2565 นี้
นายธนกร กล่าวว่า “นายกฯ ชื่นชมความสามารถและความพยายามฝึกซ้อมอย่างหนักของนักกีฬา จนสามารถคว้าชัยชนะได้อย่างยิ่งใหญ่ สร้างความภาคภูมิใจให้กับคนไทยทั้งประเทศ ตลอดจนขอบคุณความทุ่มเททำงานหนักของทีมงานทุกคนซึ่งเป็นส่วนหนึ่งในการสร้างประวัติศาสตร์ที่ยิ่งใหญ่ในครั้งนี้ พร้อมเชิญชวนพี่น้องชาวไทยร่วมส่งกำลังใจเชียร์นักกีฬาในการแข่งขันรายการต่อไปที่จะมีขึ้นในสัปดาห์ที่จะถึงนี้ด้วย
วันจันทร์ที่ 16 สิงหาคม 2564
กรมบัญชีกลางอนุมัติยกเว้นการปฏิบัติตามระเบียบฯ สำหรับการจัดซื้อวัคซีนของหน่วยงานของรัฐ กับราชวิทยาลัยจุฬาภรณ์หรือผู้ขายรายอื่นที่กำหนดเงื่อนไขในลักษณะเดียวกัน
ปัจจุบันหน่วยงานของรัฐหลายแห่งมีความจำเป็นต้องดำเนินการในการป้องกัน ควบคุม การแพร่ระบาดของโรคติดเชื้อไวรัสโคโรนา 2019 หรือโรคโควิด 19 โดยการจัดซื้อวัคซีนซิโนฟาร์มกับราชวิทยาลัยจุฬาภรณ์ให้แก่ประชาชน หรือเจ้าหน้าที่ ซึ่งการดำเนินการจองวัคซีนดังกล่าว
นายประภาศ คงเอียด อธิบดีกรมบัญชีกลาง เปิดเผยว่า ปัจจุบันหน่วยงานของรัฐหลายแห่งมีความจำเป็นต้องดำเนินการในการป้องกัน ควบคุม การแพร่ระบาดของโรคติดเชื้อไวรัสโคโรนา 2019 หรือโรคโควิด 19 โดยการจัดซื้อวัคซีนซิโนฟาร์มกับราชวิทยาลัยจุฬาภรณ์ให้แก่ประชาชน หรือเจ้าหน้าที่ ซึ่งการดำเนินการจองวัคซีนดังกล่าว ราชวิทยาลัยจุฬาภรณ์มีเงื่อนไขให้หน่วยงานของรัฐที่จัดซื้อต้องจัดสรรวัคซีนซิโนฟาร์มให้แก่ราชวิทยาลัยจุฬาภรณ์ เพื่อนำไปจัดสรรบริการฉีดให้ผู้ด้อยโอกาสและผู้ที่เข้าไม่ถึงการรับวัคซีนหลัก ไม่น้อยกว่าร้อยละ 10 ของจำนวนวัคซีนที่หน่วยงานของรัฐจัดซื้อ และราชวิทยาลัยจุฬาภรณ์จะจัดส่งวัคซีนตามรายชื่อผู้เข้ารับการฉีดวัคซีนไปยังสถานพยาบาลที่หน่วยงานของรัฐได้ระบุไว้ตามวันเวลาที่กำหนด ซึ่งการดำเนินการดังกล่าวข้างต้นหน่วยงานของรัฐไม่ได้ดำเนินการลงทะเบียนเพื่อควบคุมพัสดุ การเบิกจ่ายพัสดุ และการโอนพัสดุที่มีคุณภาพดี ซึ่งยังไม่หมดความจำเป็น จึงเป็นกรณีที่ไม่ปฏิบัติตามระเบียบกระทรวงการคลังว่าด้วยการจัดซื้อจัดจ้างและการบริหารพัสดุภาครัฐ พ.ศ. 2560 ข้อ 203 ข้อ 204 ข้อ 205 และข้อ 215 วรรคหนึ่ง (3)
“คณะกรรมการวินิจฉัยปัญหาการจัดซื้อจัดจ้างและการบริหารพัสดุภาครัฐ (คณะกรรมการวินิจฉัย) พิจารณาแล้วเห็นว่า เพื่อให้หน่วยงานของรัฐสามารถดำเนินการจัดซื้อวัคซีนจากราชวิทยาลัยจุฬาภรณ์ที่มีเงื่อนไขต้องจัดสรรวัคซีนบางส่วน หรือมีการแบ่งสัดส่วนเพื่อบริจาควัคซีนตามที่ราชวิทยาลัยจุฬาภรณ์กำหนด หรือจากผู้ขายรายอื่นที่กำหนดเงื่อนไขในลักษณะเดียวกันได้ จึงอาศัยอำนาจตามมาตรา 29 วรรคหนึ่ง (4) แห่งพระราชบัญญัติการจัดซื้อจัดจ้างและการบริหารพัสดุภาครัฐ พ.ศ. 2560 อนุมัติยกเว้นการปฏิบัติตามระเบียบกระทรวงการคลังว่าด้วยการจัดซื้อจัดจ้างและการบริหารพัสดุภาครัฐ พ.ศ. 2560 ข้อ 203 ข้อ 204 ข้อ 205 และข้อ 215 วรรคหนึ่ง (3) สำหรับการจัดซื้อวัคซีนจากราชวิทยาลัยจุฬาภรณ์หรือผู้ขายรายอื่นที่กำหนดเงื่อนไขในลักษณะดังกล่าว ทั้งนี้ สามารถสอบถามรายละเอียดได้ที่ Call center กรมบัญชีกลาง 02 270 6400 ในวันเวลาราชการ” อธิบดีกรมบัญชีกลาง กล่าว
วันพฤหัสบดีที่ 3 มีนาคม 2565
ถ้อยแถลงของนายกรัฐมนตรี สำหรับการประชุมสมัยพิเศษ เนื่องในวาระครบรอบ 50 ปี ของโครงการสิ่งแวดล้อมแห่งสหประชาชาติ  (United Nations Environment Programme @50: UNEP@50)
วันที่ 3 มีนาคม 2565
ท่านประธานาธิบดี และท่านผู้มีเกียรติทุกท่าน
ผมรู้สึกเป็นเกียรติที่ได้ร่วมกล่าวถ้อยแถลงในการประชุมสมัยพิเศษ เนื่องในวาระครบรอบ
50 ปี ของโครงการสิ่งแวดล้อมแห่งสหประชาชาติ หรือ UNEP ในครั้งนี้
ในช่วง 50 ปีที่ผ่านมา เป็นที่ประจักษ์ว่า ปัญหาสิ่งแวดล้อมต่าง ๆ รวมทั้งวิกฤตโควิด-19 ที่เราเผชิญอยู่ทุกวันนี้ เป็นผลมาจากการพัฒนาที่ไม่สมดุล การคุกคามธรรมชาติ โดยไม่ได้คำนึงว่ามนุษย์ต้องพึ่งพิงธรรมชาติ ดังนั้น UNEP ควรยกระดับบทบาทในการแก้ไขปัญหาสิ่งแวดล้อม โดยผสานการทำงานร่วมกันกับสำนักเลขาธิการของ MEAs ผ่านสำนักงานในภูมิภาคต่าง ๆ ทั่วโลก ซึ่งเป็นจุดแข็งสำคัญที่ช่วยเสริมกลไกอื่น ๆ ในการสนับสนุนการบรรลุเป้าหมายด้านสิ่งแวดล้อมในภาพรวม ด้วยเหตุนี้ ผมจึงยินดีที่ไทยได้รับความไว้วางใจให้เป็นที่ตั้งของสำนักงานภูมิภาคของ UNEP ในเอเชียและแปซิฟิกมายาวนานเกือบ 50 ปี ผมขอย้ำว่าไทยพร้อมจะสนับสนุนการดำเนินงานของ UNEP อย่างแข็งขันสืบต่อไป
ในระดับประเทศ ไทยได้บังคับใช้กฎหมายและนโยบายด้านสิ่งแวดล้อมอย่างเข้มข้น โดยใช้ข้อมูลทางด้านวิทยาศาสตร์และความรู้พื้นบ้านไทยจากปราชญ์ชาวบ้านอย่างผสมผสาน นอกจากนี้ เราได้พัฒนากฎหมายด้านสิ่งแวดล้อมอย่างต่อเนื่อง ตั้งแต่การประกาศใช้กฎหมายสิ่งแวดล้อมแห่งชาติฉบับแรก เมื่อปี 2518 ซึ่งนับเป็นเวลาเพียง 3 ปี หลังจากการประชุมสตอกโฮล์ม เมื่อปี 2515 และขณะนี้ เราอยู่ระหว่างการพัฒนากฎหมายต่าง ๆ ที่เกี่ยวข้องอีกหลายฉบับ
ผมเห็นว่า ประเด็นสิ่งแวดล้อมเป็นโอกาสที่พวกเราจะร่วมมือกันอย่างสร้างสรรค์ โดยไม่ควรเป็นอุปสรรคต่อกัน โดยเฉพาะด้านการค้า ผมจึงหวังว่า UNEP จะช่วยสนับสนุนพวกเราในการแสวงหาแนวทางและนวัตกรรมใหม่ ๆ ที่จะส่งเสริมผลประโยชน์ร่วมกันในการแก้ไขปัญหาสิ่งแวดล้อม โดยคำนึงถึงศักยภาพของแต่ละประเทศที่แตกต่างกัน
ในฐานะเจ้าภาพการประชุมเอเปคปีนี้ ไทยจะส่งเสริมโมเดลเศรษฐกิจ BCG ซึ่งเป็นวาระแห่งชาติ เพื่อเป็นแนวทางสำหรับการฟื้นฟูภายหลังสถานการณ์โควิด-19 โดยเน้นการสร้างความสมดุลของสรรพสิ่ง ควบคู่กับการใช้นวัตกรรมเพิ่มคุณค่า เพื่อนำไปสู่การพัฒนาเศรษฐกิจที่เป็นมิตรกับสิ่งแวดล้อม
สุดท้ายนี้ ผมหวังว่า พวกเราจะได้ร่วมกันแบ่งปันความคิดเกี่ยวกับทิศทางการดำเนินการของ UNEPในอนาคตและฝ่าฟันมหันตภัยสิ่งแวดล้อมโลกไปด้วยกัน โดยไม่ทิ้งใครไว้ข้างหลังเพื่อส่งต่อโลกที่สวยงามให้กับเยาวชนรุ่นหลังของเราต่อไป
วันพุธที่ 8 กันยายน 2564
โฆษกดีอีเอสเตือนอย่าหลงเชื่อข่าวปลอม คฝ.ใช้กระบองทุบผู้ชุมนุมที่สามเหลี่ยมดินแดงจนกระโหลกศีรษะเปิด และส่งไปรพ. ตำรวจ ทั้งที่มีรพ.ใกล้จุดเกิดเหตุกว่า
โฆษกดีอีเอสเตือนอย่าหลงเชื่อข่าวปลอม คฝ.ใช้กระบองทุบผู้ชุมนุมที่สามเหลี่ยมดินแดงจนกระโหลกศีรษะเปิด และส่งไปรพ. ตำรวจ ทั้งที่มีรพ.ใกล้จุดเกิดเหตุกว่า
นางสาวนพวรรณหัวใจมั่นโฆษกกระทรวงดิจิทัลเพื่อเศรษฐกิจและสังคมฝ่ายการเมือง(ดีอีเอส)กล่าวว่าตามที่มีการนำเสนอข่าวในประเด็นเรื่องคฝ.ใช้กระบองทุบผู้ชุมนุมที่สามเหลี่ยมดินแดงจนกระโหลกศีรษะเปิดและส่งไปรพ.ตำรวจทั้งที่มีรพ.ใกล้จุดเกิดเหตุกว่าทางศูนย์ต่อต้านข่าวปลอมได้ดำเนินการตรวจสอบข้อเท็จจริงกับกองบัญชาการตำรวจนครบาลสำนักงานตำรวจแห่งชาติพบว่าประเด็นดังกล่าวนั้นเป็นข้อมูลเท็จ
กรณีปรากฏคลิปมีบุคคลสวมเสื้อกั๊กสะท้อนแสงสีเขียวไม่ทราบชัดว่าเป็นสื่อมวลชนหรืออาสาพยาบาลได้นำภาพผู้ต้องหาที่ถูกตำรวจจับกุมแล้วพูดว่าหนึ่งในผู้ต้องหาที่ได้รับบาดเจ็บเลือดออกเกิดจากเจ้าหน้าที่ตำรวจตีแล้วรถล้มนั้นทางกองบัญชาการตำรวจนครบาลสำนักงานตำรวจแห่งชาติได้ชี้แจงข้อเท็จจริงเรื่องดังกล่าวว่าจากการสอบปากคำผู้เกี่ยวข้องที่ผ่านมาได้แก่ผู้ต้องหาอีก2รายที่ถูกจับกุมพร้อมกันรวมทั้งเจ้าหน้าที่กู้ภัยให้การสอดคล้องต้องกันว่ากรณีดังกล่าวเกิดจากผู้ต้องหาขับรถหลบหนีการจับกุมของเจ้าหน้าที่ตำรวจซึ่งได้เข้าขอคืนพื้นที่บริเวณแยกดินแดงมุ่งหน้าอนุสาวรีย์ชัยสมรภูมิและได้เกิดอุบัติเหตุรถจักรยานยนต์ชนราวสะพานได้รับบาดเจ็บเมื่อเจ้าหน้าที่ตำรวจเห็นก็ได้รีบประสานหน่วยกู้ภัยใกล้เคียง(ร่วมกตัญญู)นำส่งรพ.ตำรวจทันทีโดยเหตุที่ต้องส่งรพ.ตำรวจเนื่องจากบุคคลดังกล่าวเป็นผู้ต้องหาต้องเข้าสู่กระบวนการตามกฎหมายต่อไปโดยประเมินจากอาการเบื้องต้นกับระยะเวลาการเดินทางแล้วไม่ส่งผลกระทบต่อการรักษา
ทั้งนี้จากรายงานการตรวจบาดแผลเบื้องต้นพบว่าผู้ต้องหามีบาดแผลถลอกฉีกขาดหลายตำแหน่งเช่นตาซ้ายแขนและมือซ้ายเข่าด้านซ้ายเกิดจากรถล้มแล้วกระแทกราวสะพานไถลกับถนนซึ่งถ้าหากเป็นแผลจากการถูกตีนั้นจะเป็นแผลลักษณะที่แตกต่างจากนี้อย่างไรก็ตามเจ้าหน้าที่ตำรวจจะได้ทำการสืบสวนรวบรวมพยานหลักฐานเพื่อดำเนินการตามกฎหมายต่อไป
ดังนั้นขอให้ประชาชนอย่าหลงเชื่อข้อมูลดังกล่าวและขอความร่วมมือไม่ส่งหรือแชร์ข้อมูลดังกล่าวต่อในช่องทางสื่อสังคมออนไลน์ต่างๆและเพื่อให้ประชาชนได้รับข้อมูลข่าวสารเกี่ยวกับกองบัญชาการตำรวจนครบาลสามารถติดตามได้ที่เว็บไซต์www.metro.police.go.th/หรือโทร. 0-2282-8209 นอกจากนี้ประชาชนสามารถติดตามและแจ้งเบาะแสข่าวปลอมได้ผ่านช่องทางต่างๆของศูนย์ต่อต้านข่าวปลอมดังนี้ไลน์@antifakenewscenter เว็บไซต์https://www.antifakenewscenter.com/ทวิตเตอร์https://twitter.com/AFNCThailandและช่องทางโทรศัพท์โทรสายด่วนGCC 1111ต่อ87ได้ตลอด24ชั่วโมง
***********
วันอาทิตย์ที่ 19 ธันวาคม 2564
โฆษกรัฐบาล เผย "นายกฯ" รณรงค์ฉีดเข็มกระตุ้น พร้อมให้ขยายการให้บริการฉีดวัคซีนให้ประชาชนทุกกลุ่ม ทุกสัญชาติ ป้องกันและลดอัตราเสี่ยงโควิด – 19  ทุกสายพันธุ์
โฆษกรัฐบาล เผย "นายกฯ" รณรงค์ฉีดเข็มกระตุ้น พร้อมให้ขยายการให้บริการฉีดวัคซีนให้ประชาชนทุกกลุ่ม ทุกสัญชาติ ป้องกันและลดอัตราเสี่ยงโควิด – 19  ทุกสายพันธุ์
(19 ธ.ค. 64)นายธนกร วังบุญคงชนะ โฆษกประจำสำนักนายกรัฐมนตรี เผยพลเอกประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม ติดตามสถานการณ์โควิด – 19 อย่างต่อเนื่อง โดยเฉพาะการฉีดวัคซีนให้กับประชาชน ย้ำกระจายการฉีดวัคซีนให้เกิดความครอบคลุมทั่วถึงประชาชนทุกกลุ่ม ซึ่งนายกรัฐมนตรียังฝากขอบคุณบุคลากรทางการแพทย์ อาสาสมัครทุกฝ่ายที่ร่วมมือกันให้บริการฉีดวัคซีน รวมทั้งพี่น้องประชาชนที่เข้ารับการฉีดวัคซีนทุกคน ด้วย
สำหรับกรุงเทพมหานครได้เตรียมเพิ่มจุดบริการฉีดวัคซีนป้องกันโควิด – 19 ให้กับประชาชนทุกกลุ่ม ทุกสัญชาติ ผ่านแอปพลิเคชัน “QueQ” ทั้งวัคซีนเข็มที่ 1 สำหรับผู้ที่ยังไม่เคยได้รับการฉีดวัคซีนโควิด – 19 เข็มที่ 2 สำหรับผู้ที่ได้รับการฉีดวัคซีนป้องกันโควิด-19 ชนิดใดก็ตามมาแล้ว 1 เข็ม และเข็มที่ 3 สำหรับผู้ที่ได้รับการฉีดวัคซีนป้องกันโควิด-19 ครบ 2 เข็ม รวมถึงเข็มกระตุ้นหลังติดเชื้อ ทั้งนี้ ผู้ลงทะเบียนสามารถเลือกสถานที่ฉีดวัคซีนได้ตามแอปพลิเคชันระบุ ได้แก่ 1) ศูนย์ฉีดวัคซีนป้องกันโรคโควิด-19 กรุงเทพมหานคร ณ อาคารกีฬาเวสน์ 2 ศูนย์เยาวชนกรุงเทพมหานคร (ไทย-ญี่ปุ่น) เขตดินแดง 2) โรงพยาบาลในสังกัดกรุงเทพมหานครทั้ง 11 แห่ง และ 3) ศูนย์บริการสาธารณสุข สำนักอนามัย 6 แห่ง รวมทั้งหมด 18 แห่ง
ในส่วนผู้ติดเชื้อรายใหม่วันนี้ มีจำนวน 2,899 ราย แยกเป็นผู้ติดเชื้อใหม่ 2,878 ผู้ป่วยภายในเรือนจำ/ที่ต้องขัง 21 ผู้ป่วยสะสม 2,162,655 ราย (ตั้งแต่ 1 เมษายน) หายป่วยกลับบ้าน 4,389 ราย หายป่วยสะสม 2,100,932 ราย (ตั้งแต่ 1 เมษายน) ผู้ป่วยกำลังรักษา 41,793 ราย เสียชีวิตเพิ่ม 22 ราย
“นายกรัฐมนตรีเชิญชวนพี่น้องประชาชนที่ยังไม่ได้รับการฉีดวัคซีน ให้เข้ารับการฉีดวัคซีนได้ทุกจุดบริการ ที่ได้จัดตั้งขึ้นตามสถานที่ต่าง ๆ ทุกภูมิภาค เพื่อเป็นการเพิ่มภูมิคุ้มกันในการป้องกันไวรัสโควิด – 19 ให้กับตนเอง ลดอัตราการเจ็บป่วยรุนแรง เสียชีวิต ทั้งช่วยประเทศชาติให้มีความมั่นคงด้านสาธารณสุข ซึ่งรัฐบาลจะดำเนินการอย่างเต็มที่ เพื่อเพิ่มโอกาสให้ประชาชนเข้าถึงวัคซีนโควิด – 19 ด้วยความสะดวก รวดเร็ว ส่วนผู้ที่ฉีดวัคซีนยังต้องเข้มงวดในการป้องกันตนเอง ทั้งสวมหน้ากากอนามัย ล้างมือบ่อยๆ เว้นระยะห่างในทุกๆ กิจกรรมด้วย ” โฆษกรัฐบาลกล่าว
………………………………..
วันจันทร์ที่ 14 มีนาคม 2565
สธ.พบสัดส่วนโอมิครอน BA.2 เพิ่มขึ้น ถอดรหัสพบ 4 รายเข้าข่าย BA.2.2
กระทรวงสาธารณสุข เผย โควิด 19 ในประเทศไทยเป็น “โอมิครอน” 99.7% สัดส่วน BA.2 เพิ่มขึ้นจาก 52% เป็น 68% และพบ 4 ราย ที่มีการกลายพันธุ์ S:I1221T เข้าข่าย BA.2.2 แต่ต้องรอการวิเคราะห์รายละเอียด
กระทรวงสาธารณสุข เผย โควิด 19 ในประเทศไทยเป็น “โอมิครอน” 99.7% สัดส่วนBA.2 เพิ่มขึ้นจาก 52% เป็น 68% และพบ 4 ราย ที่มีการกลายพันธุ์ S:I1221T เข้าข่าย BA.2.2 แต่ต้องรอการวิเคราะห์รายละเอียดและการกำหนดชื่อสายพันธุ์อย่างเป็นทางการจาก GISAID
วันนี้ (14 มีนาคม 2565) ที่ศูนย์แถลงข่าวโรคติดเชื้อไวรัสโคโรนา 2019 กระทรวงสาธารณสุข จ.นนทบุรี นพ.ศุภกิจ ศิริลักษณ์ อธิบดีกรมวิทยาศาสตร์การแพทย์ พร้อมด้วย นพ.บัลลังก์ อุปพงษ์ รองอธิบดีกรมวิทยาศาสตร์การแพทย์ แถลงข่าวการเฝ้าระวังสายพันธุ์และการกลายพันธุ์ของเชื้อโควิด 19 โดย นพ.ศุภกิจ กล่าวว่า จากการเฝ้าระวังสายพันธุ์โควิด 19 ช่วงวันที่ 5-11 มีนาคม 2565 พบสายพันธุ์เดลตาเพียง 6 ราย คิดเป็น 0.3% ที่เหลือ 1,961 ราย เป็นสายพันธุ์โอมิครอน คิดเป็น 99.7% และเมื่อจำแนกสายพันธุ์ย่อยของโอมิครอนพบเป็นBA.1 จำนวน 610 ราย คิดเป็น 32% และ BA.2 จำนวน 1,272 ราย คิดเป็น 68% เพิ่มขึ้นจากสัปดาห์ก่อนที่พบ 52% และมีการกระจายทุกเขตสุขภาพทั่วประเทศ
นพ.ศุภกิจกล่าวว่า สำหรับBA.2 ยังมีการแบ่งเป็นสายพันธุ์ย่อยอีก 3 สายพันธุ์ คือ BA.2.1 , BA.2.2 และ BA.2.3 ซึ่งเป็นการแบ่งของกลุ่มนักวิเคราะห์ข้อมูลที่เตรียมส่งเข้ามายังฐานข้อมูลโลก GISAID แต่ยังไม่ได้กำหนดชื่อสายพันธุ์อย่างเป็นทางการ เนื่องจากต้องรอการตรวจสอบและวิเคราะห์ข้อมูลต่างๆ ก่อน คาดว่าจะมีความชัดเจนในเร็ววันนี้ สำหรับ BA.2.2 มีการกลายพันธุ์ที่โปรตีนหนามตำแหน่ง I1221T (S:I1221T) ที่มีรายงานพบมากที่ฮ่องกง และพบได้บ้างที่อังกฤษ ตามที่มีการเสนอข่าวในช่วง 2-3 วันมานี้นั้น ยังไม่สามารถสรุปได้ว่าเป็นสาเหตุที่ทำให้มีผู้ติดเชื้อและเสียชีวิตสูงขึ้นในฮ่องกง เนื่องจากการเสียชีวิตที่เกิดขึ้นต้องมีการติดเชื้อมาก่อนอย่างน้อย 7-8 วัน และหากมีการติดเชื้อจำนวนมากจนเกินกว่าระบบการแพทย์รองรับได้ก็อาจทำให้การเสียชีวิตเพิ่มขึ้นได้เช่นกัน นอกจากนี้ ยังไม่พบหลักฐานว่าทำให้เกิดพยาธิสภาพที่ปอดมากขึ้นหรือทำลายอวัยวะมากขึ้นและในอังกฤษก็ไม่ได้พบการติดเชื้อหรือเสียชีวิตเพิ่มขึ้นต่างจากเดิม
สำหรับประเทศไทยมีการตรวจโดยการถอดรหัสพันธุกรรมไวรัสทั้งตัวประมาณ 500-600 รายต่อสัปดาห์ ขณะนี้พบ 4 ราย ที่มีโอกาสเป็นสายพันธุ์BA.2.2 โดยเป็นต่างชาติ 1 ราย และคนไทย 3 ราย แต่รายละเอียดต่างๆ ยังอยู่ในระหว่างการวิเคราะห์ อย่างไรก็ตาม จากการติดตามความสามารถในการแพร่เชื้อ ความรุนแรง หรือความสามารถในการหลบภูมิคุ้มกันจากการติดเชื้อหรือวัคซีน ยังไม่พบสัญญาณที่น่ากังวล
ด้าน นพ.บัลลังก์ อุปพงษ์ รองอธิบดีกรมวิทยาศาสตร์การแพทย์ กล่าวว่า ฮ่องกงมีประชากร 7.6 ล้านคน ช่วง 7 วันที่ผ่านมา มีการติดเชื้อโควิดสูงขึ้นจากเดิม 5 หมื่นราย เป็น 2.5 แสนราย และเสียชีวิต 1,900 ราย ซึ่งผิดปกติจากทุกประเทศที่เผชิญการระบาดของสายพันธุ์โอมิครอนที่ไม่ได้มีการติดเชื้อหรือเสียชีวิตเพิ่ม จึงต้องติดตามข้อมูลโดยละเอียดต่อไป โดยเฉพาะการเสียชีวิตในผู้สูงอายุหรือข้อมูลการฉีดวัคซีน
************************************14 มีนาคม 2565
วันพุธที่ 22 กันยายน 2564
นโยบายที่จะให้ประชาชนกลุ่มอาชีพอื่นได้รับการขึ้นทะเบียนเช่นเดียวกับเกษตรกรมีหรือไม่ อย่างไร
กระทู้ถามของสภาผู้แทนราษฎร  เรื่อง การดำเนินการให้ประชาชนกลุ่มอาชีพอื่นทั่วประเทศได้รับการ ขึ้นทะเบียนอย่างทั่วถึง
ถาม นโยบายที่จะให้ประชาชนกลุ่มอาชีพอื่นได้รับการขึ้นทะเบียนเช่นเดียวกับเกษตรกรมีหรือไม่ อย่างไร
ตอบ ปัจจุบันมีการขึ้นทะเบียนการประกอบอาชีพโดยหน่วยงานต่าง ๆ เช่น
1. ฐานข้อมูลเกษตรกร                       กระทรวงเกษตรและสหกรณ์
2. ฐานข้อมูลลูกจ้างและผู้ประกอบอาชีพอิสระ   สำนักงานประกันสังคม
ที่ประกันตนในระบบประกันสังคม
3. ฐานข้อมูลผู้มีใบอนุญาตมัคคุเทศก์หรือไกด์         กรมการท่องเที่ยว
4. ฐานข้อมูลผู้ให้บริการในสถานประกอบการเพื่อสุขภาพ  กรมสนับสนุนบริการสุขภาพ
5. ฐานข้อมูลเครือข่ายประชาชนผู้ประกอบอาชีพและ  กระทรวงวัฒนธรรม
ผู้ประกอบการด้านศิลปวัฒนธรรม
6. ฐานข้อมูลผู้ประกอบอาชีพอิสระที่เป็นผู้มีรายได้น้อย กระทรวงการคลัง
ในการลงทะเบียนเพื่อสวัสดิการแห่งรัฐ
ดูรายละเอียดเพิ่มเติมได้ที่ราชกิจจานุเบกษา เล่ม 138 ตอนพิเศษ 84 ง วันที่ 20 เม.ย. 64
วันเสาร์ที่ 6 พฤศจิกายน 2564
โฆษกรัฐบาลแจงเพื่อไทย ตลอด 7 ปี "นายก”มองชาวนาคือกระดูกสันหลังของชาติ เผย 9 พ.ย. ธ.ก.ส.โอนเงินให้เกษตรกรผู้ปลูกข้าวในโครงการประกันรายได้งวดแรก
โฆษกรัฐบาลแจงเพื่อไทย ตลอด 7 ปี "นายก”มองชาวนาคือกระดูกสันหลังของชาติ เผย 9 พ.ย. ธ.ก.ส.โอนเงินให้เกษตรกรผู้ปลูกข้าวในโครงการประกันรายได้งวดแรก เหน็บ ชาวนาจำ"ยิ่งลักษณ์"ได้ดี ทุจริตมหาศาลโครงการจำนำข้าว แถมหนีคดีแล้วปล่อยอดีต รมต.ให้ลำบากเพราะถูกจำคุก
วันที่ 6 พฤศจิกายน 2564นายธนกร วังบุญคงชนะ โฆษกประจำสำนักนายกรัฐมนตรี กล่าวถึงกรณีที่พรรคเพื่อไทยระบุว่า รัฐบาล พล.อ.ประยุทธ์ จันทร์โอชา นายกรัฐมนตรี และรัฐมนตรีว่าการกระทรวงกลาโหม เหยียบย่ำชาวนาตลอด 7 ปี นโยบายหาเสียงเป็นแค่ภาพลวงตา หาก น.ส.ยิ่งลักษณ์ ชินวัตร ยังเป็นนายกฯ อยู่ จะไม่ปล่อยให้ชาวนาลำบากว่า นายจุรินทร์ ลักษณวิศิษฏ์ รองนายกรัฐมนตรี และรัฐมนตรีว่าการกระทรวงพาณิชย์ พูดชัดเจนแล้วว่า ที่ราคาข้าวตกเพราะที่ผ่านมาค่าเงินบาทแข็งตัว ทำให้ไม่สามารถทำราคาได้ถูกกว่าราคาของประเทศคู่แข่งได้ แต่ขณะนี้ค่าเงินบาทเริ่มอ่อนตัวลงแล้ว จะทำให้การระบายข้าวเริ่มดีขึ้น ซึ่งอาจจะต้องใช้เวลา อีกสักพักให้ราคาข้าวดีดตัวเพิ่มขึ้น อย่างไรก็ตาม ขณะนี้เริ่มมีคำสั่งซื้อจากต่างประเทศมากขึ้น คาดว่าปีนี้จะส่งออกได้ราว 6 ล้านตันตามที่ตั้งเป้าไว้ ประกอบกับความต้องการบริโภคในประเทศสัญญานดีขึ้นจากการเปิดประเทศ รวมถึงสถานการณ์น้ำท่วมที่เริ่มคลี่คลายลง และมาตรการที่กระทรวงพาณิชย์เข้าไปแก้ไขปัญหา จะช่วยให้ราคาข้าวเปลือกในตลาดดีขึ้นเป็นลำดับ
นายธนกร กล่าวอีกว่า สำหรับมาตรการดูแลพี่น้องชาวนามีทั้งโครงการประกันรายได้ปี 2564/65 โดยกำหนดราคาข้าวเปลือกที่ความชื้นไม่เกิน 15% เช่น ข้าวเปลือกหอมมะลิ ตันละ 15,000 บาท ข้าวเปลือกเจ้า ตันละ 10,000 บาท ข้าวเปลือกเหนียว ตันละ 12,000 บาท รวมทั้งยังมีมาตรการให้เกษตรกรรวบรวมจัดเก็บข้าวไว้ในยุ้งฉาง ซึ่งจะได้รับค่าฝากเก็บตันละ 1,500 บาท และรับซื้อข้าวเปลือกกับสหกรณ์และโรงสีเพื่อเพิ่มสภาพคล่อง โดยชดเชยดอกเบี้ย 3% ระยะเวลา 2-6 เดือนสำหรับโรงสี และ 1 ปีสำหรับสหกรณ์อีกด้วย ซึ่งจะเห็นได้ว่า ตลอดระยะเวลา 7 ปีที่ผ่านมาของรัฐบาล พล.อ.ประยุทธ์มีนโยบายที่ชัดเจนในการแก้ไขปัญหาราคาข้าวตกต่ำ เพราะท่านนายกฯ คิดเสมอว่าชาวนาคือกระดูกสันหลังของชาติ ทั้งนี้ โครงการประกันรายได้เกษตรกรผู้ปลูกข้าวนั้น เป็นการสร้างความแน่นอนในเรื่องรายได้ เพื่อดูแลเกษตรกรผู้ปลูกข้าวครอบคลุมกว่า 4.68 ล้านครัวเรือน โดยล่าสุดนั้น ทาง ธ.ก.ส.แจ้งว่า ระบบจะสามารถโอนเงินให้เกษตรกรผู้ปลูกข้าวในโครงการประกันรายได้ งวดแรกในวันที่ 9 พ.ย.นี้
“รัฐบาลพยายามผลักดันทุกนโยบายเพื่อช่วยเหลือชาวนาอย่างเต็มที่ เพราะเข้าใจดีว่าชาวนาคือกระดูกสันหลังของชาติ จึงเห็นมาตรการต่างๆ ออกมาแบบจับต้องได้จริง ดูแลชาวนาทั้งในส่วนของต้นทุนการผลิตและราคา ไม่ได้แค่สร้างภาพลวงตาให้กับประชาชนอย่างที่พรรคเพื่อไทยกล่าวหา ส่วนที่พรรคเพื่อไทยระบุว่า ชาวนาบ่นคิดถึงโครงการจำนำข้าว และหาก น.ส.ยิ่งลักษณ์ยังเป็นนายกฯ อยู่ จะไม่ปล่อยให้คนไทยลำบากนั้น วันนี้ชาวนายังจดจำโครงการจำนำข้าวที่เกิดการทุจริตอย่างมหาศาล จนรัฐบาล พล.อ.ประยุทธ์ต้องเข้ามาแก้ไขปัญหาได้ดี และก็จำได้เช่นกันว่า น.ส.ยิ่งลักษณ์หนีคดีไปต่างประเทศ แล้วปล่อยให้อดีตรัฐมนตรีต้องลำบากเพราะถูกจำคุกอยู่” นายธนกร กล่าว
----------------------------
วันจันทร์ที่ 29 พฤศจิกายน 2564
ดีอีเอส จัดจิตอาสา “รู้รักสามัคคี รักษ์สิ่งแวดล้อม พัฒนาคุณภาพชีวิต” น้อมรำลึกในพระมหากรุณาธิคุณฯ ในหลวงราชการที่ 9 เนื่องในวันพ่อแห่งชาติ
ดีอีเอส จัดจิตอาสา “รู้รักสามัคคี รักษ์สิ่งแวดล้อม พัฒนาคุณภาพชีวิต” น้อมรำลึกในพระมหากรุณาธิคุณฯ ในหลวงราชการที่ 9 เนื่องในวันพ่อแห่งชาติ
เมื่อวันที่29พฤศจิกายน2564นายชัยวุฒิธนาคมานุสรณ์รัฐมนตรีว่าการกระทรวงดิจิทัลเพื่อเศรษฐกิจและสังคม เป็นประธานเปิดกิจกรรมจิตอาสา“รู้รักสามัคคีรักษ์สิ่งแวดล้อมพัฒนาคุณภาพชีวิต”ภายใต้โครงการดิจิทัลเพื่อเศรษฐกิจและสังคมเฉลิมพระเกียรติเนื่องในวันคล้ายวันพระราชสมภพพระบาทสมเด็จพระบรมชนกาธิเบศรมหาภูมิพลอดุลยเดชมหาราชบรมนาถบพิตรวันชาติและวันพ่อแห่งชาติ5ธันวาคม2564และเนื่องในวันรู้รักสามัคคี4ธันวาคม2564 พร้อมด้วยนายทศพลเพ็งส้มผู้ช่วยรัฐมนตรีประจำนายกรัฐมนตรีปฏิบัติหน้าที่กระทรวงดิจิทัลฯนายเนวินธุ์ช่อชัยทิพฐ์ผู้ช่วยรัฐมนตรีประจำกระทรวงดิจิทัลฯและนายเอกสิทธิ์คุณานันทกุลเลขานุการรัฐมนตรีว่าการกระทรวงดิจิทัลฯโดยมีนางสาวชมภารีชมภูรัตน์ผู้ช่วยปลัดกระทรวงดิจิทัลเพื่อเศรษฐกิจและสังคมกล่าวรายงานและมีนายสัมฤทธิ์กองเงินรองผู้ว่าราชการจังหวัดสิงห์บุรีข้าราชการพนักงานเจ้าหน้าที่และประชาชนเข้าร่วมกิจกรรมด้วยพร้อมกันนี้ภายในงานยังได้รับเกียรติจากศิลปินดาราชื่อดังมาร่วมสร้างสีสันความสนุกสนานอาทิ (น้องไมค์)ภัทรเดชสงวนความดี(น้องลีนา)ลลินาชูเอ็ทท์(น้องเบส)อนาวิลชาติทอง(น้องกัส)สุระรพีสิริรัตน์ณบริเวณสนามกีฬาฟุตบอลโรงเรียนสิงห์บุรีจังหวัดสิงห์บุรี ซึ่งกิจกรรมดังกล่าวจัดขึ้นเพื่อแสดงความจงรักภักดีและน้อมรำลึกในพระมหากรุณาธิคุณพระบาทสมเด็จพระบรมชนกาธิเบศรมหาภูมิพลอดุลยเดชมหาราชบรมนาถบพิตรและตระหนักถึงความสำคัญของการอนุรักษ์ทรัพยากรธรรมชาติและสิ่งแวดล้อมรวมทั้งเพื่อสร้างความรักความสามัคคีการมีส่วนร่วมของคนในชุมชนด้วย
************
วันศุกร์ที่ 28 มกราคม 2565
ประชุมนัดแรก กรรมการผู้แทนพิเศษของรัฐบาล​ ในการแก้ไขปัญหาจังหวัดชายแดนภาคใต้
ประชุมนัดแรก กรรมการผู้แทนพิเศษของในการแก้ไขปัญหาจังหวัดชายแดนภาคใต้
เมื่อวันที่ 28 ม.ค.65 พล.อ.ชัยชาญ ช้างมงคล รมช.กห./ประธานกรรมการผู้แทนพิเศษ ของรัฐบาลในการแก้ไขปัญหาจังหวัดชายแดนภาคใต้ (ปธ.คผบ.จชต.) และกรรมการผู้แทนพิเศษ ของรัฐบาลฯ ทั้ง 6 ท่าน ที่รับผิดชอบงานด้านความมั่นคง, ด้านเศรษฐกิจ, ด้านต่างประเทศ, ด้าน สังคมพหุวัฒนธรรม, ด้านการศึกษา และด้านประสานการมีส่วนร่วม ได้เดินทางไปประชุม คณะกรรมการฯ ครั้งที่ 1/2565 ภายหลังมีการแต่งตั้งตามมติ ครม. ณ สานักงานเลขานุการ คณะกรรมการขับเคลื่อนการแก้ไขปัญหาจังหวัดภาคใต้ ส่วนหน้า อ.หนองจิก จ.ปัตตานี โดยมี ผู้ว่าราชการจังหวัด และหัวหน้าส่วนราชการในพื้นที่จังหวัดชายแดนภาคใต้ เข้าร่วมประชุม เพื่อประสานการทางานร่วมกันในการขับเคลื่อนงานการแก้ไขปัญหาต่าง ๆ ตามแผนงาน/ โครงการ ที่หน่วยงานได้รับงบประมาณ รวมทั้งการรับฟังปัญหา ข้อขัดข้อง และให้ข้อเสนอแนะ ที่เป็นประโยชน์ในการปรับปรุงการดาเนินการและการบริหารจัดการให้เกิดเอกภาพ มีความคล่องตัว และตอบสนองความต้องการของพี่น้องประชาชนในพื้นที่จังหวัดชายแดนภาคใต้อย่างต่อเนื่อง ในอันที่จะมุ่งไปสู่การดาเนินงานตามเป้าหมายที่หน่วยงานได้กาหนดไว้ ซึ่งจะส่งผลให้ประชาชน ในพื้นที่มีความมั่นคงปลอดภัยในชีวิตและทรัพย์สิน สามารถดารงชีวิตอยู่ด้วยความสงบสุข อย่างยั่งยืน ตลอดไป
---------------
วันจันทร์ที่ 20 กันยายน 2564
รมต. อนุชาฯ เดินหน้าสร้างความพร้อมความเข้าใจด้านประชาสัมพันธ์เสริมมาตรการ Thailand Prevention ช่วงไทยเป็นเจ้าภาพเอเปค 2565
รมต. อนุชาฯ เดินหน้าสร้างความพร้อมความเข้าใจด้านประชาสัมพันธ์เสริมมาตรการ Thailand Prevention ช่วงไทยเป็นเจ้าภาพเอเปค 2565
วันนี้ (20 กันยายน 2564) เวลา 13.30 น. ณ วิเทศสโมสร กระทรวงการต่างประเทศ นายอนุชา นาคาศัย รัฐมนตรีประจำสำนักนายกรัฐมนตรีเป็นประธานการประชุมคณะอนุกรรมการด้านประชาสัมพันธ์เพื่อเตรียมการจัดการประชุมผู้นำเขตเศรษฐกิจเอเปค และการประชุมที่เกี่ยวข้อง ในช่วงที่ประเทศไทยเป็นเจ้าภาพจัดการประชุมเอเปค ปี พ.ศ. 2565 ครั้งที่ 3/2564 (ผ่านระบบ Video Conference)
รัฐมนตรีประจำสำนักนายกรัฐมนตรีในฐานะประธานการประชุมฯ กล่าวว่าการที่ไทยได้เป็นเจ้าภาพการจัดการประชุมเอเปค 2565 เป็นความภูมิใจสูงสุดของคนไทยทั้งประเทศ แต่ด้วยสภาวการณ์ที่ทั่วโลกกำลังเผชิญปัญหาสถานการณ์โควิด-19 แพร่ระบาด ทำให้ต้องมีการปรับรูปแบบการดำเนินการหลายด้าน รวมทั้งต้องสร้างความเชื่อมั่นในการกำหนดมาตรการควบคุมการแพร่ระบาดโรคของไทยต่อชาวต่างชาติ ซึ่งต้องเร่งสร้างความตระหนักรู้เบื้องต้นแก่ประชาชนทั่วประเทศ ตามมาตรการ Thailand Prevention หรือ Universal Prevention ที่จะเน้นสร้างความรู้ ความเข้าใจแก่ประชาชนในการป้องกันตนเองเบื้องต้น ไม่ให้มีความเสี่ยงต่อการติดและส่งต่อเชื้อโรคที่เกิดขึ้น เพื่อให้จำนวนผู้ติดเชื้อของประเทศลดลง สร้างความมั่นใจแก่ชาวต่างชาติในช่วงที่ไทยเป็นเจ้าภาพการประชุมเอเปค 2565
โดยที่ประชุมได้มีการติดตามการดำเนินงานด้านการประชาสัมพันธ์ของหน่วยงานที่เกี่ยวข้อง และกรมประชาสัมพันธ์ได้รายงานที่ประชุมว่า จากการประชุมคณะกรรมการประชาสัมพันธ์แห่งชาติ เมื่อวันที่ 22 กรกฎาคม 2564 ได้กำหนดเรื่องการประชาสัมพันธ์ไทยเป็นเจ้าภาพการประชุมเอเปค 2565 เป็นวาระแห่งชาติด้วย
รัฐมนตรีประจำสำนักนายกรัฐมนตรี กล่าวเพิ่มเติมว่า การที่ไทยเป็นเจ้าภาพการประชุมเอเปค 2565 เป็นโอกาสที่สำคัญของไทยที่จะสร้างความเชื่อมั่นให้กับประเทศ เพื่อรองรับการฟื้นฟูทางเศรษบกิจภายหลังสถานการณ์โควิด-19 คลี่คลายลง จึงต้องสร้างความเข้าใจให้คนไทยทุกคนต้องร่วมมือกัน มีส่วนร่วม และสื่อสารให้เข้าใจถึงการจัดการประชุมเอเปคว่าจะมีความสำคัญต่อการขับเคลื่อน ฟื้นฟูประเทศอย่างไร
----------------------------
วันอังคารที่ 29 มิถุนายน 2564
รัฐมนตรีว่าการกระทรวงยุติธรรม เห็นใจครอบครัวน้องชมพู่ เผยสำนักงานยุติธรรมจังหวัดมุกดาหาร อนุมัติจ่ายเงินเยียวยา 110,000 บาท และกรมคุ้มครองสิทธิฯ จ่ายค่าเสียประโยชน์ให้
รัฐมนตรีว่าการกระทรวงยุติธรรม เห็นใจครอบครัวน้องชมพู่ เผยสำนักงานยุติธรรมจังหวัดมุกดาหาร อนุมัติจ่ายเงินเยียวยา 110,000 บาท และกรมคุ้มครองสิทธิฯ จ่ายค่าเสียประโยชน์ให้ "ธเนตร" 1,089,730 บาท หลังติดคุกฟรี ยันพร้อมช่วยเหลือประชาชนชนทุกคนที่ตกเป็นเหยื่อ
นายสมศักดิ์ เทพสุทิน รัฐมนตรีว่าการกระทรวงยุติธรรม เปิดเผยว่า จากกรณีน้องชมพู่ที่ เสียชีวิต บนเขาภูเหล็กไฟ จ.มุกดาหาร ตนได้ติดตามความคืบหน้าทางคดีอย่างใกล้ชิดมาโดยตลอด พร้อมกับรู้สึกห่วงใยครอบครัวผู้เสียชีวิต ล่าสุดสำนักงานยุติธรรมจังหวัดมุกดาหาร ได้จัดประชุมอนุกรรมการพิจารณาค่าตอบแทนผู้เสียหายและค่าทดแทนและค่าใช้จ่ายแก่จำเลยในคดีอาญาต่อคดีดังกล่าวเรียบร้อยแล้ว ซึ่งอนุมัติเงินให้ความช่วยเหลือเยียวยาทายาทผู้เสียหายในคดีอาญา ตามพระราชบัญญัติค่าตอบแทนผู้เสียหาย ค่าทดแทนและค่าใช้จ่ายแก่จำเลยในคดีอาญา พ.ศ.2544 และที่แก้ไขเพิ่มเติม (ฉบับที่2) พ.ศ.2559 คือ 1. ค่าตอบแทนกรณีถึงแก่ความตาย 50,000 บาท 2. ค่าจัดการศพ 20,000 บาท และ3. ค่าขาดอุปการะเลี้ยงดู 40,000 บาท รวมเป็นเงินทั้งสิ้น 110,000 บาท
นายสมศักดิ์ กล่าวอีกว่า ส่วนกรณีนายธเนตร อนันตวงษ์ นักกิจกรรมทางการเมือง เรียกร้อง เงินเยียวยา ตามพ.ร.บ.ค่าตอบแทนผู้เสียหาย และค่าทดแทนและค่าใช้จ่ายแก่จำเลยในคดีอาญา พ.ศ. 2544 และที่แก้ไขเพิ่มเติม (ฉบับที่ 2) พ.ศ. 2559 จากการถูกดำเนินคดีความผิดต่อความมั่นคงของรัฐภายในราชอาณาจักร และความผิดต่อพระราชบัญญัติว่าด้วยการกระทำความผิดเกี่ยวกับคอมพิวเตอร์ โดยนายวัลลภ นาคบัว รองปลัดกระทรวงยุติธรรม ได้เป็นประธานการประชุมคณะกรรมการพิจารณาค่าตอบแทนผู้เสียหายและค่าทดแทนและค่าใช้จ่ายแก่จำเลยในคดีอาญา พร้อมด้วย นางทัศนีย์ เปาอินทร์ รองอธิบดีกรมคุ้มครองสิทธิและเสรีภาพ เข้าร่วมเป็นคณะกรรมการฯ อนุมัติเงินให้ความช่วยเหลือแก่นายธเนตรฯ เป็นค่าทดแทนการถูกคุมขัง 674,000 บาท ค่าขาดประโยชน์เป็นเงิน 415,730 บาท รวมเป็นเงินทั้งสิ้น 1,089,730 บาท
นายสมศักดิ์ เปิดเผยอีกว่า กระทรวงยุติธรรม โดยกรมคุ้มครองสิทธิและเสรีภาพ พร้อมให้ความช่วยเหลือเยียวยาประชาชนที่ตกเป็นเหยื่อ หรือผู้เสียหายในคดีอาญา เพื่ออำนวยความยุติธรรม ลดความเหลื่อมล้ำ สร้างความเป็นธรรมให้เกิดขึ้นกับสังคมไทย ซึ่งสามารถติดต่อขอรับความช่วยเหลือได้ที่ส่วนกลาง (กรมคุ้มครองสิทธิและเสรีภาพ) และส่วนภูมิภาค (สำนักงานยุติธรรมจังหวัดทุกแห่งทั่วประเทศ) หรือติดต่อ สายด่วนยุติธรรม โทร. 1111 กด 77